संक्षेप करने के लिए दस्तावेज़: हालांकि ऐसी स्थिति आई नहीं क्योंकि अफ़ग़ानिस्तान में नए युग के साथ मुद्रा भी बदल गई है लेकिन लोगों ने बताया कि जैसे ही तालेबान सरकार का पतन हुआ तब मुद्रा का अवमूल्यन इतना हो चुका था कि दस-दस हज़ार के नोट चला करते थे और उससे भी कुछ ठीक-ठाक ख़रीद पाना संभव नहीं था.

नया अफ़ग़ानी मुद्रा का मूल्य भारतीय रुपयों की तुलना में कुछ ही कम है. एक अमरीकी डॉलर की क़ीमत भारतीय रुपए में 43 रुपए है तो अफ़ग़ानी में 50 के आसपास.

आमतौर पर रुपयों और अंतरराष्ट्रीय नोटों की तुलना में अफ़ग़ानी का आकार बहुत छोटा है. जर्मनी और कनाडा के सहयोग से छपे इन नोटों का रंग हालांकि अच्छा ही लगता है आश्चर्यजनक नहीं.

आश्चर्यजनक तो लगता है काबुल और दूसरे शहरों में मुद्रा की खुली मंडी देखकर. मैंने मुद्रा की ऐसी खुली मंडी नहीं देखी थी.

एक तो हर बाज़ार में सड़कों के किनारे लड़के हाथों में तरह-तरह की करेंसी लिए हुए दिख जाते हैं. अगर आपको डॉलर के बदले अफ़ग़ानी चाहिए (जिसे आमतौर पर आफ़्स कहा जाता है) या डॉलर के छोटे नोट चाहिए तो अपनी टैक्सी में बैठे-बैठे ही यह हो सकता है.



यहाँ तक तो ठीक था लेकिन जब मैं बाज़ार पहुँचा तो यह देखकर चकित रह गया कि सड़के किनारे लोग पटरी लगाए बैठे थे जो मुद्रा बाज़ार ही था.

यहाँ आपको डॉलर और अफ़ग़ानी में मुद्रा परिवर्तन की सुविधा तो है ही आप चाहें तो पाकिस्तानी मुद्रा में भी अदला-बदली कर सकते हैं.

तालेबान के समय की मुद्रा भी उपलब्ध है लेकिन वह सिर्फ़ संग्रहकर्ताओं के लिए ही है क्योंकि उसका मूल्य अब कुछ बचा नहीं. मैंने दस नए अफ़ग़ानी देकर 11000 मूल्य के पुराने अफ़ग़ानी नोट ख़रीदे.

तीन दशक तक लगातार युद्ध की विभीषिका झेल चुके अफ़ग़ानिस्तान में बेरोज़गारी दूर करने का एक साधन यह भी है.

जैसा कि मुद्रा के इस छुट्टे व्यवसाय में लगे रसूल ने कहा, "दिन अच्छा हो तो एक दिन में ढाई-तीन सौ भी बन जाते हैं वरना पचास से भी काम चलाना पड़ता है."

भारत से अफ़ग़ानिस्तान के संबंध बेहद दोस्ताना हैं लेकिन भारतीय मुद्रा वहाँ कोई स्वीकार नहीं करता अलबत्ता पाकिस्तानी रुपए कोई भी ले लेता है.

भारतीय नोट स्वीकार न किए जाने से निराश हुआ ही जा रहा था कि वापसी के लिए एयरपोर्ट पहुँचा और यह देखकर कुछ तसल्ली हुई कि दुकानदार चिप्स और पानी की बोतल के लिए भारतीय रुपए स्वीकार कर रहा था.

एक ही कंपनी की गाड़ियाँ

काबुल में अफ़ग़ानिस्तान के दूसरे शहरों में...\nसंक्षेप उसी भाषा में जिसमें दस्तावेज़ है:
जब मैं अफ़ग़ानिस्तान जा रहा था तब एक मित्र ने अपना अनुभव सुनाते हुए कहा था कि एक डॉलर देकर अगर चाय पी ली और बदले में अगर अफ़ग़ानी मुद्रा लेनी पड़ी तो पैसे हाथों में नहीं समाएँगे.